**AD \_\_) Določitev števila in lokacij plakatnih mest za volitve v letu 2026**

Lokalna skupnost mora v skladu z veljavno zakonodajo objaviti plakatna mesta za vse volilne kampanje, pri čemer so v letu 2026 predvidene parlamentarne in lokalne volitve.

**Izvleček iz uradnega pojasnila Ministrstva za notranje zadeve:**

*"Lepljenje in nameščanje plakatov z oglaševalskimi vsebinami za volilno kampanjo (v nadaljnjem besedilu: plakati) je dovoljeno na plakatnih mestih, ki jih določi lokalna skupnost. Lokalna skupnost mora brezplačno, tudi brez plačila komunalne takse, zagotoviti vsem organizatorjem volilne kampanje enakopravnost pri lepljenju in nameščanju plakatov na teh plakatnih mestih, katerih število in skupna površina morata posameznemu organizatorju volilne kampanje omogočati vsaj osnovno informiranje volivcev v lokalni skupnosti o listi kandidatov ali kandidatu.*

*Lokalna skupnost lahko določi tudi dodatna plakatna mesta, ki so organizatorjem volilne kampanje na razpolago le pod določenimi pogoji in proti plačilu. ZVRK v tretjem odstavku 8. člena določa, da mora lokalna skupnost najkasneje 60 dni pred dnem glasovanja na volitvah javno objaviti pogoje za pridobitev pravice do uporabe plakatnih mest iz prvega in drugega odstavka 8. člena, torej do brezplačnih in odplačnih plakatnih mest. V primeru, ko se lastniki oziroma upravljavci zemljišč in drugih objektov dogovorijo z organizatorjem volilne kampanje o nameščanju plakatov na teh zemljiščih ali objektih, pa zakon prepoveduje poseganje lokalne skupnosti v te dogovore.*

*Glede na navedeno je* ***lokalna skupnost dolžna določiti plakatna mesta in za vsake volitve in referendum posebej tudi objaviti pogoje za pridobitev pravice do uporabe plakatnih mest. Plakatna mesta in pogoje mora določiti občinski svet tudi, če gre za začasen najem takšnih mest. Samo objavo pogojev pa lahko opravi župan.*** *Praviloma je to vsebina odloka o oglaševanju na javnih mestih in plakatiranju. Pri določitvi brezplačnih plakatnih mest in razdelitvi le-teh je potrebno upoštevati, da morata število plakatnih mest in skupna površina posameznemu organizatorju volilne kampanje omogočati vsaj osnovno informiranje volivcev v lokalni skupnosti o listi kandidatov ali kandidatu. Na brezplačnih plakatnih mestih je lokalna skupnost dolžna zagotoviti enakopravnost pri lepljenju in nameščanju plakatov."*

1. **Določitev plakatnih mest in pogojev za parlamentarne volitve v letu 2026**

V praksi se je glavno plakatno mesto uveljavilo v centru mesta Bovec, to je na osrednjem bovškem trgu. Ta lokacija pride v poštev pri plakatiranju za parlamentarne volitve. Rezervna lokacija je pri kulturnem domu v Bovcu.

Predvidi se postavitev enega panoja 4x2 m ali 6x2 m, odvisno od povpraševanja po teh mestih.

**Predlaga se potrditev pogojev:** Podlaga za določitev pogojev za sodelovanje organizatorjev je določena z Zakonom o volilni in referendumski kampanji. Organizatorji volilne kampanje se morajo odzvati na objavo pogojev za pridobitev pravice do uporabe plakatnih mest v skladu z določbami razpisa, pri čemer se štejejo kot vložene tudi že prejete vloge. Na brezplačnem plakatnem mestu Občine Bovec se jim zagotovi enakopravno lepljenje in nameščanje plakatov 0,7 m x 1 m, in sicer vsakemu organizatorju po en plakat na enem plakatnem mestu. Plakatna mesta na panoju se označi z zaporednimi številkami, dodelitev plakatnega mesta se opravi z javnim žrebanjem.

**Predlog sklepa:**

**Občinski svet določi brezplačno plakatno mesto za parlamentarne volitve v centru mesta Bovec, to je na osrednjem bovškem trgu. Rezervna lokacija je pri kulturnem domu v Bovcu.**

**Na brezplačnem plakatnem mestu Občine Bovec se zagotovi enakopravno lepljenje in nameščanje plakatov 0,7 m x 1 m, in sicer vsakemu organizatorju po en plakat na enem plakatnem mestu. Plakatna mesta na panoju se označi z zaporednimi številkami, dodelitev plakatnega mesta se opravi z javnim žrebanjem.**

1. **Določitev plakatnih mest in pogojev za lokalne volitve v letu 2026**

Za volilno kompanijo za lokalne volitve v letu 2026 se določi naslednje plakatna mesta glede na običajne lokacije v naselju Trenta, Soča, Kal-Koritnica, Log pod Mangartom, Bovec, Čezsoča, Žaga in Srpenica.

Na brezplačnem plakatnem mestu Občine Bovec se zagotovi enakopravno lepljenje in nameščanje plakatov 0,7 m x 1 m, in sicer vsakemu organizatorju po en plakat na enem plakatnem mestu za volitve v občinski svet in posebej za volitve župana. Plakatna mesta na panoju se označi z zaporednimi številkami, dodelitev plakatnega mesta se opravi z javnim žrebanjem.

**Predlog sklepa:**

**Občinski svet določi brezplačna plakatna mesta v naseljih: Trenta, Soča, Kal-Koritnica, Log pod Mangartom, Bovec, Čezsoča, Žaga in Srpenica.**

**Na brezplačnih plakatnih mestih Občine Bovec se zagotovi enakopravno lepljenje in nameščanje plakatov 0,7 m x 1 m, in sicer vsakemu organizatorju po en plakat na enem plakatnem mestu za volitve v občinski svet in posebej za volitve župana. Plakatna mesta na panoju se označi z zaporednimi številkami, dodelitev plakatnega mesta se opravi z javnim žrebanjem.**

Pripravila mag. Cecilija Avsenik.