

### **Občina Bovec**

#### Trg golobarskih žrtev 8

##### 5230 Bovec

Telefon : SI (386) 05/384-19-10

# E-pošta : obcina.pravnasluzba@bovec.si

|  |
| --- |
| **STATUTARNO – PRAVNA KOMISIJA in OBČINSKI SVET OBČINE BOVEC** |

Datum: 27. 8. 2025

GRADIVO za točko:

|  |  |
| --- | --- |
| **ZADEVA:** | **OBRAVNAVA IN SKLEPANJE O PREDLOGU**  **ODLOKA O DOLOČITVI VOLILNIH ENOT ZA VOLITVE ČLANOV OBČINSKEGA SVETA IN ŽUPANA OBČINE BOVEC** |
| NAMEN: | Sprejem odloka |
| PRAVNA PODLAGA: | 153. člen Ustave Republike Slovenije (Uradni list RS, št. 33/91-I, 42/97 – UZS68, 66/00 – UZ80, 24/03 – UZ3a, 47, 68, 69/04 – UZ14, 69/04 – UZ43, 69/04 – UZ50, 68/06 – UZ121,140,143, 47/13 – UZ148, 47/13 – UZ90,97,99, 75/16 – UZ70a in 92/21 – UZ62a)  20. in 22. člen Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17, 93/20 – odl. US in 102/24),  Tretji odstavek 15. člena Statuta Občine Bovec (Uradni list RS, št. 72/2006, 89/2010, 75/2017) |
| GRADIVO PRIPRAVILA: | Katarina Barbara Ostan Koren |
| GRADIVO PREDLAGA: | župan Valter Mlekuž |
| POROČEVALKA: | Katarina Barbara Ostan Koren |

1. **NASLOV: Odlok o določitvi volilnih enot za volitve članov občinskega sveta in župana Občine Bovec**
2. **UVOD**
   1. **Razlogi za sprejem odloka**

Občina Bovec nima sprejetega ustreznega odloka o določitvi volilnih enot za volitve članov občinskega sveta in župana, kot to določa tretji odstavek 15. člena Statuta Občine Bovec.

Doslej so se lokalne volitve opravljale na krajevno običajen način, kot so si ga zamislili ob nastanku samostojne Občine Bovec t.j. tako, da sta bili na območju občine Bovec formirani dve volilni enoti, in sicer volilna enota 1, v katero spadajo volivci, ki bivajo na območju krajevne skupnosti Bovec in volilna enota 2, v katero spadajo volivci, ki bivajo na območjih krajevnih skupnosti Log pod Mangartom, Trenta - Soča, Kal - Koritnica, Žaga, Srpenica, Čezsoča. Odlok o oblikovanju volilnih enot za volitve občinskega sveta, o katerem piše tretji odstavek 15. člena Statuta Občine Bovec, v Občini Bovec ni bil nikoli sprejet, niti pripravljen ali obravnavan na občinskem svetu.

Predlagani odlok formalno ustanavlja dve volilni enoti za volitve članov občinskega sveta in župana tako, kot so se lokalne volitve opravljale že od nastanka Občine Bovec (na trenutno veljaven krajevno običajen način). Način lokalnih volitev s sprejemom tega odloka ostaja enak kot doslej.

* 1. **Ocena stanja**

Občina Bovec nima formalno pravno določenih volilnih enot za volitve članov občinskega sveta in župana Občine Bovec, kot to določa tretji odstavek 15. člena Statuta Občine Bovec. Lokalne volitve se od nastanka Občine Bovec opravljajo na krajevno običajen način, brez ustrezne pravne podlage.

* 1. **Cilji in načela**

S sprejemom predlaganega odloka se formalno določijo volilne enote za lokalne volitve članov občinskega sveta in župana Občine Bovec, na način, kot so se lokalne volitve opravljale doslej (brez ustrezne pravne podlage). Sprejme se ustrezna pravna podlaga za izvedbo lokalnih volitev.

* 1. **Ocena finančnih in drugih posledic**

Finančnih posledic z uveljavitvijo tega odloka, razen stroškov objave, ni.

1. **BESEDILO ČLENOV:**

Glej prilogo.

1. **OBRAZLOŽITEV:**

Formalno se ureja dejansko stanje, skladno z veljavnimi krajevnimi običaji, istočasno pa se preveri tudi, ali je obstoječa ureditev ustreza, upoštevajoč veljavno zakonodajo.

Prvi odstavek 20. člena Zakona o lokalnih volitvah določa, da se volilne enote oblikujejo tako, da se en član občinskega sveta voli na približno enako število prebivalcev.

ZLV v 3. odstavku 9. člena določa: »Če šteje občinski svet 12 ali več članov, se člani občinskega sveta volijo po proporcionalnem načelu.« Za Občino Bovec ni dvoma, da se volitve v občinski svet opravijo po proporcionalnem načelu. Glede volitev po proporcionalnem načelu nadalje ZLV v drugem odstavku 22. člena določa: »Volilne enote za proporcionalne volitve se oblikujejo v skladu z 20. členom tega zakona in tako, da se v vsaki volilni enoti voli najmanj pet članov občinskega sveta.«. Na podlagi zgoraj navedenega torej za Občino Bovec ni dvoma, da se mora v vsaki volilni enoti izvoliti najmanj 5 članov sveta in mora na enega člana sveta biti približno enako število prebivalcev. Glede na zgoraj navedene določbe ZLV se zastavi predvsem vprašanje kakšna odstopanja od načela, da se en član občinskega sveta voli na približno enako število prebivalcev, so dopustna. Dejstvo je namreč, da je v praksi nemogoče zagotoviti, da je število prebivalcev, na katerega se voli en član občinskega sveta v posamezni volilni enoti povsem enako. Odgovor na to vprašanje je mogoče najti v številnih odločbah Ustavnega sodišča RS, ko je to odločalo o ustreznosti odlokov posameznih občin, iz katerih je mogoče ugotoviti predvsem dve pomembni dve stališči:

- ustavno sodišče se ne ozira na morebitne navedbe o zaokroženosti območji v volilnih enotah, torej katera naselja »spadajo skupaj« in podobno, temveč zasleduje zgolj uresničitev načela enakosti volilne pravice;

- glede na to, da zakon ne določa izrecno, kaj pomeni izraz »en član občinskega sveta se voli na približno enako število prebivalcev«, je pomembno stališče prakse ustavnega sodišče, »da 5 - odstotno odstopanje od povprečne velikosti volilne enote še zagotavlja spoštovanje načela enake volilne pravice«.

Ministrstvo za javno upravo dopušča največ 10 % odstopanje od povprečnega števila prebivalcev na člana občinskega sveta. Na podlagi natančnejše analize smo za posamezni volilni enoti v občini Bovec ugotovili naslednje stanje:

Iz podatkov, pridobljenih s strani Statističnega urada Republike Slovenije[[1]](#footnote-1) izhaja, da je število prebivalcev v 1. volilni enoti 1570, v 2. volilni enoti pa 1434.

Če upoštevamo kot idealno (oziroma povprečno) število prebivalcev na člana sveta v bovški občini **250** (3004 vseh prebivalcev/12 občinskih svetnikov), so odstopanja po posamezni volilni enoti naslednja:

|  |  |  |  |  |
| --- | --- | --- | --- | --- |
| **VOLILNA ENOTA** | **ŠTEVILO PREBIVALCEV** | **ŠTEVILO ČLANOV OBČINSKEGA SVETA** | **PREBIVALCEV/ČLANA OBČINSKEGA SVETA** | **ODSTOPANJE** |
| 1. **BOVEC** | 1570 | 6 | 262 | - 4,60% |
| 1. **SRPENICA, ŽAGA, LOG POD MANGARTOM, ČEZSOČA, KAL-KORITNICA, SOČA-TRENTA** | 1434 | 6 | 239 | 4,60% |

Iz zgoraj ugotovljenega torej izhaja, da je izpolnjen pogoj prvega odstavka 20. člena Zakona o lokalnih volitvah, da se en član občinskega sveta voli na približno enako število prebivalcev - v volilni enoti 1 voli en član občinska sveta na zaokroženo 262 volilnih upravičencev, v volilni enoti 2 pa en član občinskega sveta na 239 volilnih upravičencev.

Občinskemu svetu Občine Bovec se torej v sprejem predloži predlog Odloka o določitvi volilnih enot za volitve članov občinskega sveta in župana Občine Bovec tako, da se v Občini Bovec za volitve članov občinskega sveta in župana Občine Bovec določita dve volilni enoti. Prva volilna enota zajema prebivalce mesta Bovec z zaselki (območje krajevne skupnosti Bovec), druga volilna enota pa zajema prebivalce vasi Srpenica, Žaga, Kal-Koritnica, Čezsoča, Soča-Trenta in Log pod Mangartom, vse z zaselki (območje krajevnih skupnosti Srpenica, Žaga, Kal-Koritnica, Čezsoča, Soča-Trenta in Log pod Mangartom).

1. **PREDLOG SKLEPA ZA OBČINSKI SVET:**

Na podlagi tretjega odstavka 79. člena Poslovnika Občinskega sveta Občine Bovec, t.j. v kolikor na predlog odloka v prvi obravnavi ne bo bistvenih vsebinskih pripomb in bi besedilo predloga v drugi obravnavi bilo enako besedilu predloga odloka v prvi obravnavi, predlagatelj predlaga Občinskemu svetu Občine Bovec, da se prva in druga obravnava predloga odloka združita in se predlog odloka sprejme.

Na podlagi 30. člena Statuta Občine Bovec (Uradni list RS, št. 72/06, 89/10, 75/17), župan Občine Bovec Občinskemu svetu Občine Bovec predlaga, da Občinski svet Občine Bovec sprejme naslednji sklep:

Na podlagi tretjega odstavka 15. člena in prvega odstavka 16. člena Statuta Občine Bovec (Uradni list RS, št. 72/2006, 89/2010, 75/2017) je Občinski svet Občine Bovec na \_\_\_. redni seji dne \_\_\_\_\_\_\_\_ sprejel naslednji

**SKLEP**

**I.**

**Občinski svet Občine Bovec sprejme predlagano besedilo Odloka o določitvi volilnih enot za volitve članov občinskega sveta in župana Občine Bovec** **v združenih prvi in drugi obravnavi.**

**Priloge:**

* Predlog Odloka o določitvi volilnih enot za volitve članov občinskega sveta in župana Občine Bovec,
* Podatki Statističnega urada Republike Slovenije, pridobljeni 27. 8. 2025 po elektronski pošti.

Na podlagi 20. in 22. člena Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17, 93/20 – odl. US in 102/24) in tretjega odstavka 15. člena Statuta Občine Bovec (Uradni list RS, št. 72/2006, 89/2010, 75/2017) je Občinski svet Občine Bovec na \_\_\_\_. redni seji dne \_\_\_\_\_ sprejel

**O D L O K**

**o določitvi volilnih enot za volitve članov občinskega sveta in župana Občine Bovec**

1. **[člen](https://www.uradni-list.si/glasilo-uradni-list-rs/vsebina/2025-01-0021/odlok-o-dolocitvi-volilnih-enot-za-volitve-clanov-obcinskega-sveta-in-zupana-obcine-smarje-pri-jelsah/" \l "1.%C2%A0%C4%8Dlen)**

(1) S tem odlokom se določijo volilne enote za volitve v Občinski svet Občine Bovec (v nadaljevanju: svet) in župana Občine Bovec.

(2) V besedilu uporabljeni izrazi, zapisani v moški slovnični obliki, so uporabljeni kot nevtralni za moške in ženske.

1. **člen**

(1) Za volitve članov Občinskega sveta Občine Bovec se določita dve volilni enoti, v katerih se voli skupno 12 članov občinskega sveta.

(2) Člani občinskega sveta se volijo po proporcionalnem volilnem sistemu.

(3) Volilne enote obsegajo območja krajevnih skupnosti.

1. **[člen](https://www.uradni-list.si/glasilo-uradni-list-rs/vsebina/2025-01-0021/odlok-o-dolocitvi-volilnih-enot-za-volitve-clanov-obcinskega-sveta-in-zupana-obcine-smarje-pri-jelsah/" \l "2.%C2%A0%C4%8Dlen)**

Obseg volilnih enot je naslednji:

1. VOLILNA ENOTA obsega območje Krajevne skupnosti Bovec, v njej se voli šest članov občinskega sveta;

2. VOLILNA ENOTA obsega območje krajevnih skupnosti Srpenica, Žaga, Čezsoča, Log pod Mangartom, Kal-Koritnica, Soča-Trenta, v njej se voli šest članov občinskega sveta.

1. **[člen](https://www.uradni-list.si/glasilo-uradni-list-rs/vsebina/2025-01-0021/odlok-o-dolocitvi-volilnih-enot-za-volitve-clanov-obcinskega-sveta-in-zupana-obcine-smarje-pri-jelsah/" \l "3.%C2%A0%C4%8Dlen)**

Za volitve župana se določi ena volilna enota, ki obsega območje celotne Občine Bovec.

1. **člen**

Ta odlok začne veljati petnajsti dan po objavi v Uradnem listu Republike Slovenije, uporabljati pa se začne za prve redne lokalne volitve, razpisane po uveljavitvi tega odloka.

Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bovec, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ župan

Valter Mlekuž

1. E-sporočilo *''Zaprosilo za podatke o prebivalcih po posameznih volilnih enotah''*, odgovor s podatki prejet na e-naslov: obcina.pravnasluzba@bovec.si, dne 27. 8. 2025 ob 9:23 uri (pošiljatelj [gp.surs@gov.si](mailto:gp.surs@gov.si)). [↑](#footnote-ref-1)